128 यूनिट रक्त एकत्र, रक्तदानियों को किया सम्मानित
रक्तका दान सबसे बड़ा दान है और यह भाईचारे की भावना को भी प्रबल करता है। रक्तदान करने वाला और रक्त की जरूरत वाला व्यक्ति ये नहीं देखता की ये रक्त किस धर्म, जाति या वर्ग विशेष से संबंध रखता है। शनिवार को जिला बार एसोसिएशन में गंगा सेवा समिति द्वारा आयोजित रक्तदान शिविर में रक्तदाताओं का हौसला बढ़ाते हुए सहकारिता मंत्री मनीष ग्रोवर ने यह बात कही।
इस मौके पर जिला एवं सत्र न्यायाधीश संत प्रकाश ने रक्तदाताओं को बैज लगाकर प्रेरित किया। समिति के प्रधान साधुराम ने बताया कि शिविर में 128 रक्तदाताओं ने रक्तदान किया। उन्होंने बताया कि जरूरतमंद बच्चों को स्कूल फीस, वर्दी, किताबें-कापियां वितरित करना, स्वास्थ्य शिविर लगाना, आर्थिक रूप से कमजोर परिवार की कन्याओं के विवाह में सहायता करना तथा प्याऊ, गौशाला, स्कूल, डिस्पेंसरी, वृद्धाश्रम धर्मशाला के निर्माण की योजना को अंतिम रूप देना समिति का उद्देश्य है। इस मौके पर एडीजे जसबीर सिंह, बार प्रधान दीपक कुंडू, न्यायिक अधिकारी अश्वनी कुमार, सुधीर जीवन, सत्यनाराण हुड्डा, ज्ञानेन्द्र सिंह, ओम प्रकाश निंदाना, बालकिशन सैनी आदि मौजूद रहे।
रोटरी क्लब आफ सिटी की ओर से भिवानी रोड स्थित जनसेवा संस्थान में निशुल्क नेत्र जांच शिविर लगाया। शिविर में 380 लोगों के नेत्र जांचे गए। कई लोग मोतियाबिंद से पीड़ित मिले। शिविर में सभी को निशुल्क दवाई वितरित की गई। क्लब के मीडिया प्रभारी राजीव जैन ने बताया कि मोतियाबिंद के मरीजों का सरकारी अस्पताल में निशुल्क आपरेशन क्लब की ओर से कराया जाएगा। गरीब मरीजों को क्लब की ओर से मुफ्त चश्में वितरित किए जायेंगे। इस मौके पर क्लब प्रधान सतीश बाबू गोयल, प्रोजेक्ट चेयरमैन संजय जैन, शेखर बत्तरा, मुकेश गेरा, संदीप, सुरेश गुप्ता, राकेश गोयल, संजीव धमीजा, अनिल तायल, सरस जैन, विकास बंसल, रमेश धींगड़ा मौजूद रहे।
सत्कार्य
hin_Deva hin_Deva hin_Deva hin_Deva hin_Deva